Document ID: /roh_data/filtered/fineweb-2-filterrobots_roh.jsonl.gz/2666

La gasetta «La Voce del San Bernardino» ha memia paucs abunaments per ademplir las prescripziuns fixadas da la Confederaziun per la reducziun dals custs da spediziun per gasettas. Perquai ha la stamparia a Locarno visa il contract cun l’uniun «Amici della Voce del San Bernardino» per la fin d’october 2017. Uss è vegni tschertgà ina soluziun cun il «Grigione Italiano» la pli gronda gasetta taliana dal chantun. Tras quella fusiun vegniss uss cuvrida tut la part taliana dal chantun cun ina gasetta. En Val Mesauc duai vegnir mantegnida ina atgna redacziun che s’occupa da quella regiun, scriva il chantun.
RR novitads 09:00